Yerkeb deg tumnayt ,abrid srid γer Bamaku .amecwar γezzif , netta awi yufan ad yenṭeg am lebraq. tikwal itekkay s yifassen-is γef ukersiw yellan sdat-s amzun akken as-yarnu lǧehd i lkar akken ad iγiwel akter .Akud amzun yeḥbes igumma ad yeddu ma d abrid ur tyeqḍiε.Iwala ulac d acu ara as-d-yawi lḥir .Isenned γef ukersiw-is ,yessers aqaru-s asekkud-is iwehha-t γer ssqef.Uγalent-d deg wallaγ-is cfawat n temẓi-s ;asmi yeqqar deg tsedawit d wamek yettwali timsal imiren.Immekta-d amek yessaram tudert ad tilli. Yenwa amar tikkelt-a ad as-llint tewwura ad yedhem.